બ્યુરો ઓફ ઇન્ડિયન સ્ટાન્ડર્ડ દ્વારા શહેરના મવડી રોડ ઉપર આવેલ જવેલર્સ પેઢીઓ ઉપર દરોડા પાડવામાં આવ્યા હતા જવેલર્સ પેઢીઓ દ્વારા હોલમાર્ક સર્ટિફિકેટ નહિ લીધું હોવા છતાં હોલમાર્ક મારતા હોય તેવી શંકાએ બીઆઇએસના અધિકારીઓ દ્વારા મવડી રોડ ઉપર આવેલ ગિરિરાજ જવેલર્સ, અંબીકા જવેલર્સ ઢોલરાવાળા અને પાલા જવેલર્સ કેશોદવાળાને ત્યાં માલવીયાનગર પોલીસ અને સામાજીક આગેવાન પુનિતાબેન પારેખ સહિતનાઓ સાથે રાખીને દરોડો પાડ્યો હતો આ ત્રણેય જવેલર્સ પેઢી દ્વારા હોલમાર્કવાળા દાગીના વહેંચવા માટે જે સર્ટિફિકેટ લેવાનું થતું હોય છે જે મંજૂરી લેવાની થતી હોય છે તે મંજૂરી લીધા વિના જ દાગીનાઓ ઉપર હોલમાર્કનો સિમ્બોલ લગાવી દાગીના વેંચતા હોવાનું તપાસમાં ખુલ્યું હતું જેથી સર્ટિફિકેટ વિના હોલમાર્ક લગાડેલા દાગીના સીલ કરવા અધિકારીઓએ તજવીજ હાથ ધરી હતી જવેલર્સ પેઢીમાં ચેકીંગ દરમિયાન વેપારીઓ અને અધિકારીઓ વચ્ચે રકજક પણ થઇ હતી અચાનક જ બીઆઇએસનું ચેકીંગ આવતા સોની વેપારીઓમાં ફફડાટ વ્યાપી ગયો હતો.